**Ministru kabineta rīkojuma projekta „Grozījumi Ministru kabineta 2014.gada 15.jūlija rīkojumā Nr.359 „Par pasākumiem Āfrikas cūku mēra izplatīšanās ierobežošanai””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2014.gada 2.jūlija rīkojums Nr.322 „Par ārkārtējās situācijas izsludināšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ar Komisijas 2014.gada 28.augusta Īstenošanas lēmumu 2014/637/ES tika grozītas Komisijas 2014.gada 27.marta Īstenošanas Lēmuma 2014/178/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Lēmums 2014/178/ES) pielikumā noteiktās riska zonas, paplašinot teritoriju Latvijā, kurā noteikti dzīvu cūku, cūkgaļas un to produktu pārvietošanas ierobežojumi.  2014.gada 12.septembrī Briselē, Pastāvīgās komitejas sēdē Eiropas Savienības dalībvalstis atbalstīja Komisijas Īstenošanas lēmuma par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs, un ar ko atceļ Lēmumu 2014/178/ES, pieņemšanu. Pieņemtais Komisijas Īstenošanas lēmums Latvijas administratīvo teritoriju uzskaitījumu, kurās noteikti ierobežojumi, negroza. Tāpēc ir sagatavoti grozījumi Ministru kabineta 2014.gada 2.jūlija rīkojumā Nr.322 „Par ārkārtējās situācijas izsludināšanu”, lai noteiktu ārkārtējo situāciju papildus vēl 17 novados un visā Ogres novadā un Jaunjelgavas novadā. Ņemot vērā minēto, nepieciešams grozīt Ministru kabineta 2014.gada 15.jūlija rīkojumu Nr.359 „Par pasākumiem Āfrikas cūku mēra izplatīšanās ierobežošanai” (turpmāk – rīkojums Nr.359), nosakot, ka Pārtikas un veterinārajam dienestam (turpmāk – PVD) jāuzrauga, lai cūku sugas dzīvnieku īpašnieki, kuru novietnes atrodas papildus noteiktajā ārkārtējās situācijas teritorijā īstenotu Ministru kabineta 2013.gada 20.augusta noteikumos Nr.621 „Noteikumi par biodrošības pasākumu kopumu dzīvnieku turēšanas vietām” minētos biodrošības pasākumus.  2. Patlaban rīkojumā Nr.359 noteikts, ka dzīvnieka īpašnieka parakstīto apņemšanos gadu neturēt cūku sugas dzīvniekus, ja iepriekšējie nokauti, jo novietnē nevar īstenot biodrošības pasākumus, PVD nosūta Lauksaimniecības datu centram. Ņemot vērā, ka Ministru kabineta 2013.gada 20.augusta noteikumos Nr.621 „Noteikumi par biodrošības pasākumu kopumu dzīvnieku turēšanas vietām” noteikts, ka novietnēs atkārtoti cūku sugas dzīvniekus ievieto, ja ir īstenoti biodrošības pasākumi un saņemta PVD atļauja ievest cūku sugas dzīvniekus, rīkojumā Nr.359 jānosaka, ka dzīvnieka īpašnieka parakstīto apņemšanos uzglabā PVD teritoriālajā struktūrvienībā attiecīgās novietnes lietā. |
| 3. | Projekta izstrādē iesaistītās institūcijas | Pārtikas un veterinārais dienests. |
| 4. | Cita informācija | Nav. |

*Anotācijas II, III, IV, V un VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

19.09.2014. 12:41

406

L. Gurecka

67027063, Linda.Gurecka@zm.gov.lv